
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2081 

30 Ιουλίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κανονισμός είσπραξης των πόρων της Ε.Ε.Ε.Π. 1 

Έγκριση της αριθμ. 6/2013 απόφασης του Διοικητικού 
Συμβουλίου του Ν.Π.Δ.Δ. με την επωνυμία «Δημοτι¬ 
κό Λιμενικό Ταμείο Πύλου» Δήμου Πύλου - Νέστο- 
ρος Νομού Μεσσηνίας που αφορά την κατάρτιση 
του Οργανισμού Εσωτερικής Υπηρεσίας του. 2 

Χορήγηση εξουσιοδότησης για την προμήθεια πε¬ 
τρελαιοειδών και τροφίμων για τις ανάγκες των 
Νοσηλευτικών Ιδρυμάτων και ΝΠΔΔ αρμοδιότη¬ 
τας της Περιφέρειας Αττικής. 3 


ΑΠΟΦΑΣΕΙ Σ 

Αριθμ. απόφ. 116 /11 / 21.07.2014 (1) 

Κανονισμός είσπραξης των πόρων της Ε.Ε.Ε.Π.. 


Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
(Ε.Ε.Ε.Π.) 

Έχοντας υπόψη: 

α) τις διατάξεις των άρθρων 16 έως και 23 του 
Ν. 3229/2004 (Α 38) και των άρθρων 25 έως και 54 του 
Ν. 4002/2011 (Α 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του Ν. 4038/2012 (Α 14), τις 
διατάξεις του άρθρου 13 του Ν. 4111/2013 (Α 18), τις δια¬ 
τάξεις των άρθρων 22 έως και 24 του Ν. 4141/2013 (Α 81), 
τις διατάξεις του άρθρου 74 του Ν. 4170/2013 (Α 163), τις 
διατάξεις του άρθρου 106 του Ν. 4209/2013 (Α 253) και 
τις διατάξεις των άρθρων 34 και 35 του Ν. 4223/2013 (Α 
287) και τις διατάξεις του άρθρου 173 του Ν. 4261/2014 (Α 
107), και συμπληρωματικά τις διατάξεις του Ν. 3051/2002 
(Α 220), όπως ισχύουν, 

β) ειδικότερα, τις διατάξεις των περιπτώσεων α, β και 
γ της παραγράφου 7, του άρθρου 28 του Ν. 4002/2011 
(Α 180), όπως ισχύουν, 

γ) τις διατάξεις των άρθρων πρώτου, δεύτερου και 
τρίτου του Ν. 4183/2013 (Α 186), 

δ) την με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 


ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 10.1.2014 (Υ.Ο.Δ.Δ. 24) απόφαση 
του Υπουργού Οικονομικών με την οποία ανανεώθηκε 
η σύνθεση των μελών της Ε.Ε.Ε.Π., 
ε) την με αριθμό 56660/1679/22.12.2011 (Β 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
στ) τις με αριθμό 6/1/24.4.2012 (Β 1347) και 10/3/11.6.2012 
(Β 2066) αποφάσεις, με τις οποίες εγκρίθηκαν, αντί¬ 
στοιχα, ο Κανονισμός Οικονομικής Διαχείρισης και ο 
Κανονισμός Εσωτερικής Λειτουργίας της Ε.Ε.Ε.Π., όπως 
ισχύουν, 

ζ) την με αριθμό 90/2/13.1.2014 (Β 190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013.(Β 1819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων, όπως ισχύει», 
η) την με αριθμό 111/2/24.6.2014 (Β 1794) απόφαση της 
Ε.Ε.Ε.Π. με τίτλο: «Κανονισμός καταβολής των χρη¬ 
μάτων της συμμετοχής του Ελληνικού Δημοσίου στο 
μικτό κέρδος των τυχερών Παιγνίων που διεξάγονται 
στις επιχειρήσεις καζίνο, σύμφωνα με τη διάταξη της 
περίπτωσης γ της παραγράφου 8 του άρθρου 2 του 
Ν. 2206/1994, όπως ισχύει», 

0) το γεγονός ότι η παρούσα δεν προκαλεί δαπάνη 
σε βάρος του προϋπολογισμού της Ε.Ε.Ε.Π., 
ι) την από 15 Ιουλίου εισήγηση του Προέδρου της 
Ε.Ε.Ε.Π. με θέμα «Κανονισμός είσπραξης των πόρων της 
Ε.Ε.Ε.Π.», 

ια) την συζήτηση που ακολούθησε, αποφασίζουμε: 
Εγκρίνουμε τον Κανονισμό είσπραξης των πόρων της 
Ε.Ε.Ε.Π. ως εξής: 

ΑΡΘΡΟ 1: ΟΡΙΣΜΟΙ 

Για τις ανάγκες του παρόντος κανονισμού δίδονται 
οι παρακάτω ορισμοί: 

Ακαθάριστα Έσοδα Τυχερών παιγνίων - ΟΘΒ (Μικτό 
Κέρδος): είναι το ποσό που προκύπτει, εάν αφαιρεθούν 
από τον Κύκλο Εργασιών Τυχερών Παιγνίων οι αποδό¬ 
σεις των κερδών στους παίκτες. 

Αποδεικτικό Καταβολής: είναι το προβλεπόμενο πα¬ 
ραστατικό πιστωτικού ιδρύματος που είτε εκτυπώνεται 

από Η/Υ, είτε παραδίδεται στον καταθέτη κατά την κα¬ 
τάθεση, με τα αναγκαία στοιχεία και πληροφορίες που 
αποδεικνύουν την έγκαιρη και ολοσχερή πληρωμή του 
Ποσού Καταβολής από κάθε Πάροχο Τυχερών Παιγνίων, 
που διεξάγονται στην Ελληνική Επικράτεια. 

Αποδιδόμενο Έσοδο του Ελληνικού Δημοσίου: είναι το 
ποσό που προκύπτει από το εκάστοτε ποσοστό συμμε¬ 
τοχής του Ελληνικού Δημοσίου στα ΑκαθάρισταΈσοδα 
Τυχερών παιγνίων - ΟΘΒ (Μικτό Κέρδος), όταν από αυτό 
αφαιρεθεί ο Πόρος Α της Ε.Ε.Ε.Π. 

Δήλωση Ακαθαρίστων Εσόδων Τυχερών Παιγνίων: 
είναι το έγγραφο, το οποίο εκδίδεται από τον Πάροχο 
Τ υχερών Παιγνίων και δηλώνει τα Ακαθάριστα Έσοδα 
Τυχερών Παιγνίων - ΘΟΒ (Μικτό Κέρδος), το Ποσό Κα¬ 
ταβολής στο Ελληνικό Δημόσιο και το Ποσό Καταβο¬ 
λής στην Ε.Ε.Ε.Π., για το Χρονικό Διάστημα Διεξαγωγής 
Τυχερών Παιγνίων, όπως αυτό ορίζεται στις επιμέρους 
συμβάσεις, στις άδειες διεξαγωγής τυχερών παιγνίων 
που έχουν χορηγηθεί στους Παρόχους και στις κείμενες 
διατάξεις. 

Ημέρα Απόδοσης: είναι η ημέρα κατά την οποία ο Πά- 
ροχος Τυχερών Παιγνίων πληρώνει το Ποσό Καταβολής. 

Καζίνο: είναι οι επιχειρήσεις που διαθέτουν άδεια 
ίδρυσης λειτουργίας και εκμετάλλευσης καζίνο, σύμ¬ 
φωνα με τις διατάξεις του Ν. 2206/1994 (Α 62), και του 
Ν. 3139/2003 (Α 100), 

Κανονισμός: Η παρούσα απόφαση είσπραξης των 
πόρων της Ε.Ε.Ε.Π. και ελέγχου απόδοσης των οικο¬ 
νομικών δικαιωμάτων του Ελληνικού Δημοσίου και των 
δικαιούχων φορέων του, όπως αυτά προβλέπονται από 
τις κείμενες διατάξεις, τις άδειες και τις συμβάσεις που 
έχουν υπογράφει μεταξύ των αδειοδοτημένων παροχών 
και του Ελληνικού Δημοσίου.. 

Πάροχος Τυχερών Παιγνίων: είναι όλες οι επιχειρή¬ 
σεις, οι οποίες λειτουργούν νόμιμα και παρέχουν τυχερά 
παίγνια στην Ελληνική Επικράτεια και οι οποίοι είναι 
υπόχρεοι για την απόδοση των πόρων της Ε.Ε.Ε.Π. 

Πόροι της Ε.Ε.Ε.Π.: γα τις ανάγκες του Κανονισμού 
οι πόροι της Ε.Ε.Ε.Π. που αυτός αφορά ορίζονται και 
κωδικοποιούνται ως εξής: 

Πόρος Α: είναι το ποσό που προκύπτει από τον πολ¬ 
λαπλασιασμό του ποσοστού 0.5% επί τον αριθμό που 
ορίζει το ποσό των Ακαθάριστων Εσόδων Τυχερών 
παιγνίων - ΟΘΒ (Μικτό Κέρδος είναι το ποσοστό 0,5% 
επί του μικτού κέρδους (ΟΘΒ) των τυχερών παιγνίων, 
που διεξάγει κάθε Πάροχος Τυχερών Παιγνίων στην 
Ελληνική Επικράτεια. 

Πόρος Β: είναι ποσοστό 10% επί των επιβαλλόμενων 
διοικητικών προστίμων του άρθρου 51 του Ν. 4002/2011 
(Α 180) παρόντος νόμου, καθώς και επί των διοικητι¬ 
κών προστίμων που επιβάλλονται από την Ε.Ε.Ε.Π., με 
βάση άλλες διατάξεις, που αφορούν τους λοιπούς εν 
λειτουργία φορείς αδειοδότησης και ελέγχου, από την 
ημερομηνία κατά την οποία η Ε.Ε.Ε.Π. αναλαμβάνει την 
άσκηση των αρμοδιοτήτων των φορέων αυτών, όπως 
και επί εκείνων που έχουν ήδη επιβληθεί, αλλά δεν 
έχουν εισπραχθεί μέχρι την παραπάνω ημερομηνία. Τα 
παραπάνω πρόστιμα εισπράττονται από την Ε.Ε.Ε.Π., η 
οποία, στο τέλος κάθε ημερολογιακού μήνα, αποδίδει 
ποσοστό ενενήντα τοις εκατό (90%) του ποσού των 
προστίμων που έχει εισπραχθεί, στο Ελληνικό Δημόσιο. 

Πόρος Γ: είναι τα ποσά των διοικητικών τελών και 


παραβολών, που ορίζονται από τις διατάξεις του 
Ν. 4002/2011 Α 180), καθώς και όσα προβλέπονται να 
καταβάλλονται, με βάση άλλες διατάξεις, σε λοιπούς 
εν λειτουργία φορείς αδειοδότησης και ελέγχου, τις 
αρμοδιότητες των οποίων αναλαμβάνει η Ε.Ε.Ε.Π..». 

Ποσό Καταβολής: είναι το σύνολο των χρημάτων που 
προκύπτουν από του Ποσοστό Συμμετοχής του Ελλη¬ 
νικού Δημοσίου που ο κάθε Πάροχος Τυχερών Παιγνί- 
ων πληρώνει, την Ημέρα Απόδοσης τον Πόρο Α στην 
Ε.Ε.Ε.Π. για το Χρονικό Διάστημα Διεξαγωγής Τυχερών 
Παιγνίων. 

Ποσοστό Συμμετοχής του Ελληνικού Δημοσίου: είναι 
το ποσοστό συμμετοχής του Ελληνικού Δημοσίου και 
των δικαιούχων φορέων του επί των Ακαθαρίστων Εσό¬ 
δων Τυχερών Παιγνίων - ΟΘΒ (Μικτού Κέρδους), 

Τραπεζικός Λογαριασμός: είναι ο λογαριασμός της 
Ε.Ε.Ε.Π., σε πιστωτικό ίδρυμα, όπου ο Πάροχος Τυχερών 
Παιγνίων καταθέτει το Ποσό Καταβολής στην Ε.Ε.Ε.Π., 
κατόπιν έγγραφης γνωστοποίησης αυτού από την Αρχή. 

Χρονικό Διάστημα Διεξαγωγής Τ υχερών Παιγνίων: εί¬ 
ναι η χρονική περίοδος διεξαγωγής των Τυχερών Παι- 
γνίων, επί της οποίας υπολογίζεται το Ποσό Καταβολής. 

Χρονική Προθεσμία Απόδοσης: είναι η προθεσμία πλη¬ 
ρωμής του Ποσού Καταβολής του Πόρου Α στην Ε.Ε.Ε.Π., 
όπως αυτή ορίζεται από τις κείμενες διατάξεις. 

ΑΡΘΡΟ 1: ΑΝΤΙΚΕΙΜΕΝΟ 

Ο Κανονισμός προσδιορίζει τη διαδικασία, το χρόνο 
καταβολής και είσπραξης, τις προσαυξήσεις σε περί¬ 
πτωση καθυστέρησης της καταβολής, τη διαδικασία 
βεβαίωσης και αναγκαστικής είσπραξης κατά τις δια¬ 
τάξεις του Κώδικα Είσπραξης Δημοσίων Εσόδων καθώς 
και κάθε συναφές θέμα για την καταβολή των Πόρων 
της Ε.Ε.Ε.Π., που πραγματοποιείται απευθείας από τους 
υπόχρεους προς αυτήν. 

ΑΡΘΡΟ 2: ΠΕΔΙΟ ΕΦΑΡΜΟΓΗΣ 

Οι διατάξεις του Κανονισμού εφαρμόζονται επί όλων 
των τυχερών παιγνίων που διεξάγονται από τους Πα¬ 
ρόχους Τυχερών Παιγνίων που λειτουργούν νόμιμα και 
διεξάγουν τυχερά παίγνια στην Ελληνική Επικράτεια. 

ΑΡΘΡΟ 3: ΔΙΑΔΙΚΑΣΙΑ ΚΑΤΑΒΟΛΗΣ ΤΟΥ ΠΟΡΟΥ Α 
ΤΗΣ Ε.Ε.Ε.Π. ΑΠΟ ΤΟΥΣ ΠΑΡΟΧΟΥΣ ΤΥΧΕΡΩΝ 
ΠΑΙΓΝΙΩΝ ΕΚΤΟΣ ΤΩΝ ΕΠΙΧΕΙΡΗΣΕΩΝ ΚΑΖΙΝΟ 

3.1 Οι Πάροχοι Τυχερών Παιγνίων υποβάλλουν στην 
Ε.Ε.Ε.Π. τη Δήλωση Ακαθαρίστων Εσόδων Τυχερών 
Παιγνίων για το κατά περίπτωση Χρονικό Διάστημα 
Διεξαγωγής Τ υχερών Παιγνίων, το αργότερο πέντε (5) 
εργάσιμες ημέρες πριν τη λήξη της Χρονικής Προθε¬ 
σμίας Απόδοσης. 

3.2 Ο Πάροχος Τυχερών Παιγνίων υποχρεούται να 
πληρώσει τον Πόρο Α εντός της Χρονικής Προθεσμίας 
Απόδοσης, στον Τραπεζικό Λογαριασμό, που του έχει 
γνωστοποιήσει εγγράφως η Ε.Ε.Ε.Π., προσκομίζοντας 
με κάθε άμεσο και πρόσφορο μέσο (τηλεομοιοτυπία, 
ηλεκτρονικό ταχυδρομείο, ταχυδρομείο), το Αποδεικτικό 
Καταβολής που πρέπει να φέρει τα ακόλουθα στοιχεία: 

α. Τον καταθέτη [Επωνυμία Παρόχου Τυχερών Παι- 
γνίων και τον αριθμό του φορολογικού του μητρώου 
(ΑΦΜ)]. 

β. Την αιτιολογία κατάθεσης και το Χρονικό Διάστημα 
Διεξαγωγής Τ υχερών Παιγνίων που αφορά η καταβολή. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26125 


ΑΡΘΡΟ 4: ΔΙΑΔΙΚΑΣΙΑ ΚΑΤΑΒΟΛΗΣ ΤΟΥ ΠΟΡΟΥ Α 
ΤΗΣ Ε.Ε.Ε.Π. ΑΠΟ ΤΙΣ ΕΠΙΧΕΙΡΗΣΕΙΣ ΚΑΖΙΝΟ 

4.1 Ο Πόρος Α της Ε.Ε.Ε.Π. περιλαμβάνεται στα χρήμα¬ 
τα, που αυτή εισπράττει από τη συμμετοχή του Ελληνι¬ 
κού Δημοσίου στα μικτά κέρδη των τυχερών παιγνίων 
που διεξάγονται από τις επιχειρήσεις καζίνο, σύμφωνα 
με τις κείμενες διατάξεις. 

4.2 Η Ε.Ε.Ε.Π. παρακρατεί το ποσό που αναλογεί στον 
Πόρο Α από τα χρήματα που εισπράττει, με βάση τα 
προβλεπόμενα στη με αριθμό 111/2/24.6.2014 (Β 1794) 
απόφασή της με τίτλο: «Κανονισμός καταβολής των 
χρημάτων της συμμετοχής του Ελληνικού Δημοσίου στο 
μικτό κέρδος των τυχερών Παιγνίων που διεξάγονται 
στις επιχειρήσεις καζίνο, σύμφωνα με τη διάταξη της 
περίπτωσης γ της παραγράφου 8 του άρθρου 2 του 
Ν. 2206/1994, όπως ισχύει». 

ΑΡΘΡΟ 5: ΕΛΕΓΧΟΣ ΚΑΤΑΒΟΛΗΣ ΤΟΥ ΠΟΡΟΥ Α 
ΤΗΣ Ε.Ε.Ε.Π. ΑΠΟ ΤΟΥΣ ΠΑΡΟΧΟΥΣ ΤΥΧΕΡΩΝ 
ΠΑΙΓΝΙΩΝ ΕΚΤΟΣ ΤΩΝ ΕΠΙΧΕΙΡΗΣΕΩΝ ΚΑΖΙΝΟ 

5.1 Η Ε.Ε.Ε.Π., κατά την παραλαβή του Αποδεικτικού 
Καταβολής, ελέγχει: 

α. Την ημερομηνία έκδοσης του παραστατικού (Απο¬ 
δεικτικό Καταβολής), με την ακριβή ημερομηνία κατα¬ 
βολής. 

β. Τον καταθέτη [Επωνυμία Παρόχου Τυχερών Παι- 
γνίων και τον αριθμό του φορολογικού του μητρώου 
(ΑΦΜ)]. 

γ. Αν η πραγματοποίηση της καταβολής έγινε στον 
προβλεπόμενο Τραπεζικό Λογαριασμό της Ε.Ε.Ε.Π. 

δ. Το Ποσό Καταβολής που πληρώθηκε στον Τραπε¬ 
ζικό Λογαριασμό. 

ε. Τη λεπτομερή αιτιολογία της κατάθεσης με το 
Χρονικό Διάστημα Διεξαγωγής Τυχερών Παιγνίων που 
αφορά η καταβολή. 

5.2 Η Ε.Ε.Ε.Π. δύναται να ζητήσει κάθε νομικό παραστα¬ 
τικό ή στοιχείο που τεκμηριώνει τα ΑκαθάρισταΈσοδα 
Τυχερών παιγνίων - ΘΟΒ (Μικτό Κέρδος) του Παρόχου 
Τυχερών Παιγνίων για το κατά περίπτωση Χρονικό Δι¬ 
άστημα Διεξαγωγής Τυχερών Παιγνίων. 

5.3 Ο Πάροχος Τυχερών Παιγνίων, υποχρεούται να 
προσκομίσει στην Ε.Ε.Ε.Π. το Αποδεικτικό Καταβολής 
για το Αποδιδόμενο Έσοδο του Ελληνικού Δημοσίου. 

ΑΡΘΡΟ 6: ΕΙΣΠΡΑΞΗ ΔΙΟΙΚΗΤΙΚΩΝ 
ΠΡΟΣΤΙΜΩΝ ΚΑΙ ΠΟΡΟΥ Β 

6.1 Η Ε.Ε.Ε.Π. εισπράττει: 

6.1.1 Τα διοικητικά πρόστιμα που επιβάλλονται με βάση 
τις διατάξεις του άρθρου 51 του Ν. 4002/2011 (Α 180) και 
των σχετικών κανονιστικών πράξεων 

6.1.2 Τα διοικητικά πρόστιμα που επιβάλλει με βάση 
άλλες διατάξεις, και τα οποία επέβαλαν φορείς αδειο- 
δότησης και ελέγχου παιγνίων, τις αρμοδιότητες των 
οποίων ανέλαβε η Ε.Ε.Ε.Π. 

6.1.3 Τα διοικητικά πρόστιμα που είχαν επιβληθεί και 
δεν έχουν εισπραχθεί από φορείς αδειοδότησης και 
ελέγχου παιγνίων, έως και την ημερομηνία κατά την 
οποία η Ε.Ε.Ε.Π. ανέλαβε την άσκηση των αρμοδιοτήτων 
των φορέων αυτών. 

6.2 Τα διοικητικά πρόστιμα που επιβάλλει η Ε.Ε.Ε.Π. 
καταβάλλονται εντός τριάντα (30) ημερών από την επο¬ 
μένη της επίδοσης στον υπόχρεο της πράξης επιβολής 
τους, η οποία αποτελεί και νόμιμο τίτλο είσπραξης τους. 


6.3 Η καταβολή των προστίμων πραγματοποιείται 
στον Τραπεζικό Λογαριασμό που γνωστοποιείται εγ- 
γράφως στον υπόχρεο με την πράξη επιβολής. 

6.4 Μετά την καταβολή του προστίμου, η Ε.Ε.Ε.Π. πα¬ 
ρακρατά από το καταβληθέν ποσό τον Πόρο Β και απο¬ 
δίδει το υπόλοιπο ποσό στο Ελληνικό Δημόσιο, μέσα 
στην προβλεπόμενη, από τις κείμενες διατάξεις, χρονική 
προθεσμία. 

ΑΡΘΡΟ 7: ΕΙΣΠΡΑΞΗ ΤΟΥ ΠΟΡΟΥ Γ 

Ο Πόρος Γ της Ε.Ε.Ε.Π., όπως ορίζεται από τις κείμενες 
διατάξεις, εισπράττεται με την καταβολή του εκ μέ¬ 
ρους του υπόχρεου, μέσα στην προβλεπόμενη χρονική 
προθεσμία, στο Τραπεζικό Λογαριασμό, που αναρτάται 
στον ιστότοπο της Ε.Ε.Ε.Π. 

ΑΡΘΡΟ 8: ΠΡΟΣΑΥΞΗΣΕΙΣ 
ΚΑΙ ΑΝΑΓΚΑΣΤΙΚΗ ΕΙΣΠΡΑΞΗ 

8.1 Η μη έγκαιρη καταβολή των Πόρων της Ε.Ε.Ε.Π. 
εντός της Χρονικής Προθεσμίας Απόδοσης, επιφέρει 
τις προβλεπόμενες προσαυξήσεις κατά τις κείμενες 
διατάξεις. 

8.2 Η μη πλήρης καταβολή των Πόρων της Ε.Ε.Ε.Π., 
εντός της Χρονικής Προθεσμίας Απόδοσης, επιφέρει 
τις προβλεπόμενες προσαυξήσεις κατά τις κείμενες 
διατάξεις, για το ποσό που δεν καταβλήθηκε. 

8.3 Η Ε.Ε.Ε.Π. είναι η Βεβαιούσα Αρχή για την είσπραξη 
των Πόρων της. 

8.4 Η διαδικασία βεβαίωσης και αναγκαστικής είσπρα¬ 
ξης ακολουθεί τις διατάξεις του Κώδικα Είσπραξης Δη¬ 
μοσίων Εσόδων και η Ε.Ε.Ε.Π. ικανοποιείται σύμμετρα. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. 56001/3654 οικ. (2) 

Έγκριση της αριθμ. 6/2013 απόφασης του Διοικητικού 
Συμβουλίου του Ν.Π.Δ.Δ. με την επωνυμία «Δημοτι¬ 
κό Λιμενικό Ταμείο Πύλου» Δήμου Πύλου - Νέστορος 
Νομού Μεσσηνίας που αφορά την κατάρτιση του Ορ¬ 
γανισμού Εσωτερικής Υπηρεσίας του. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

3. Τις διατάξεις του άρθρου 10 του Ν. 3584/2007 (ΦΕΚ 
143/τ.Α/28-6-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

4. Τις διατάξεις των άρθρων 234, 235, 236, 240 και 244 
του Ν. 3463/2006 (ΦΕΚ 114/τ.Α/8-6-2006) «Κύρωση του 
Κώδικα Δήμων και Κοινοτήτων». 

5. Τις διατάξεις του Ν. 2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπικής Αυτοδιοίκηση και 
άλλες διατάξεις». 

6. Τις διατάξεις του άρθρου 28 του Ν. 2738/1999 (ΦΕΚ 
180/τ.Α/9-9-1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις» όπως τροποποιήθηκε 
και ισχύει. 

7. Το Π.Δ/γμα 175/2001 (ΦΕΚ 149/τ.Α/5-7-2001) αναφορι¬ 
κά με τη μεταφορά αρμοδιοτήτων του Λιμενικού Ταμεί¬ 
ου Ν. Μεσσηνίας που αφορούν το Δήμο Πύλο στο Δήμο 
αυτό και σύσταση Ν.Π.Δ.Δ. με την επωνυμία «Δημοτικό 
Λιμενικό Ταμείο Πύλου». 

8. Τις διατάξεις του άρθρου 46 του Ν. 4071/2012 (ΦΕΚ 
85/τ.Α/11 -4-2012) «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση οδηγίας 2009/50/ΕΚ». 

9. Την αριθμ. 46164/4632/30-8-2013 απόφαση του Γε¬ 
νικού Γραμματέα της Αποκεντρωμένης Διοίκησης Πελ/ 
σου, Δυτικής Ελλάδας και Ιονίου, που αφορά «Εναρξη 
λειτουργίας του Νομικού Προσώπου Δημοσίου Δικαίου 
με την επωνυμία “Δημοτικό Λιμενικό Ταμείο Πύλου”». 

10. Τις διατάξεις των Π.Δ/των 37 α /1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

11. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

12. Τις διατάξεις του Ν. 2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

13. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α/22-4-2005). 

14. Τις διατάξεις του Ν. 4024/2011 (ΦΕΚ 226/τ.Α/ 
27-10-2011) «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012 - 2015» και ιδίως των άρθρων 
10, 32 παρ. 1 και 33 παρ. 1. 

15. Την αριθμ. ΓΓ15650/1253/1 -3-2011 (ΦΕΚ 480/τ.Β/ 
29-3-2011) απόφαση του Γ ενικού Γ ραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής “Με 
εντολή Γ ενικού Γ ραμματέα” στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

16. Την αριθμ. 131794/13018/31-10-2013 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου «Ανάθεση 
άσκησης καθηκόντων αναπλήρωσης Προϊσταμένου της 
Γ ενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

17. Την αριθμ. 6/2013 απόφαση του Διοικητικού Συμβου¬ 
λίου του Ν.Π.Δ.Δ. με την επωνυμία «Δημοτικό Λιμενικό 
Ταμείο Πύλου» που αφορά την κατάρτιση του Οργανι¬ 
σμού Εσωτερικής Υπηρεσίας του Νομικού Προσώπου. 

18. Την αριθμ. 250/2013 απόφαση του Δημοτικού Συμ¬ 
βουλίου Δήμου Πύλου - Νέστορος με την οποία εγκρί- 
νεται η αριθμ. 6/2013 απόφαση του Νομικού Προσώπου. 


19. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Μεσσηνίας που διατυπώνε¬ 
ται στο αριθμ. 8/16-12-2013 -πρακτικό του (απόφαση 91). 

20. Το αριθμ. 10645/10-4-2014 έγγραφο του Υπουργείου 
Εσωτερικών, σύμφωνα με το οποίο η κατάρτιση νέων 
Οργανισμών Εσωτερικής Υπηρεσίας των Πρωτοβάθμιων 
και Δευτεροβάθμιων ΟΤΑ που δεν διαθέτουν ΟΕΥ δεν 
εμπίπτει στην απαγόρευση του άρθρου 10 παρ. 5 του 
Ν. 3584/2007, αποφασίζουμε: 

Εγκρίνουμε την αριθμ. 6/2013 απόφαση του Διοικητι¬ 
κού Συμβουλίου του Ν.Π.Δ.Δ. με την επωνυμία «Δημοτικό 
Λιμενικό Ταμείο Πύλου» Δήμου Πύλου - Νέστορος Νομού 
Μεσσηνίας που αφορά την κατάρτιση του Οργανισμού 
Εσωτερικής Υπηρεσίας του που έχει ως εξής: 

Αρθρο Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΠΥΛΟΥ 

Με τον παρόντα οργανισμό, καθορίζεται η οργα¬ 
νωτική διάρθρωση του Νομικού Προσώπου Δημοσίου 
Δικαίου του Δήμο Πύλου-Νέστορος με την επωνυμία: 
«Δημοτικό Λιμενικό Ταμείο Πύλου» που συστάθηκε με 
το αριθ. Π.Δ. 174/2001 που δημοσιεύθηκε στο ΦΕΚ τ.Α 
149/05-07-2001, μεταφέρθηκαν οι αρμοδιότητες του Λι¬ 
μενικού Ταμείου Ν. Μεσσηνίας, στο Δημοτικό Λιμενικό 
Ταμείο Πύλου που εκδόθηκε σύμφωνα με τις διατάξεις 
του άρθρ. 28 του Ν. 2738/1999, όπως ισχύει και την αριθ. 
πρωτ. 46164/4632/30-8-2013 διαπιστωτική πράξη του Γ εν. 
Γ ραμματέα της Αποκεντρωμένης Δ/σης Πελοποννήσου, 
Δυτ. Ελλάδας και Ιονίου, η οποία λήφθηκε σύμφωνα με τις 
διατάξεις του αρθρ. 46 Ν. 4071/2012 ΦΕΚ 85/τ.Α/11-4-2012). 

Αρθρο 2ο 

ΓΕΝΙΚΗ ΜΟΡΦΗ ΟΡΓΑΝΩΣΗΣ 
ΤΟΥ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΠΥΛΟΥ 

Το Νομικό πρόσωπο διοικείται από το Διοικητικό του 
Συμβούλιο. Η σύνθεση και οι αρμοδιότητές του ορίζονται 
από τον Κανονισμό Διοίκησης και Διαχείρισής του. Οι 
εργασίες του νομικού προσώπου διευθύνονται από τον 
Πρόεδρο ή με απόφασή του από τον Αντιπρόεδρο, ο 
οποίος διορίζεται από το Δ.Σ. και είναι υπόλογος σ' αυτό 
για την εύρυθμη λειτουργία του νομικού προσώπου. 

Αρθρο 3ο 

ΕΡΜΗΝΕΙΑ - ΜΕΤΑΒΟΛΗ ΤΟΥ Ο.Ε.Υ. 

Οι διατάξεις του παρόντος Ο.Ε.Υ. συμπληρώνονται και 
ερμηνεύονται με την απόφαση του Διοικητικού Συμβου¬ 
λίου. Σε περίπτωση που το νομικό πρόσωπο αναλάβει 
και άλλες αρμοδιότητες ή δραστηριότητες πέραν αυτών 
που αναφέρονται στον παρόντα Ο.Ε.Υ., το Διοικητικό 
Συμβούλιο, δύναται να τον συμπληρώσει ή να τον τρο¬ 
ποποιεί, ανάλογα. 

ΚΕΦΑΛΑΙΟ Α: ΔΙΑΡΘΡΩΣΗ 
ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 

Άρθρο 4ο 

Τ ις υπηρεσίες του Νομικού προσώπου «Δημοτικό Λι¬ 
μενικό Τ αμείο Πύλου» συγκροτεί: το Αυτοτελές Τ μήμα 
Διοικητικών και Οικονομικών Υπηρεσιών. 

Αρθρο 5ο 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Λειτουργία Διοικητικών Υπηρεσιών: 

• Ο χειρισμός όλων των θεμάτων που έχουν σχέση με 
την εκμετάλλευση των χώρων δικαιοδοσίας που ανή- 

κουν στο Δημοτικό Λιμενικό Ταμείο Πύλου, καθώς και 
η παροχή υπηρεσιών σε πλοία και τρίτους. 

• Ο χειρισμός όλων των θεμάτων διοικητικής φύσεως 
του νομικού προσώπου και της λειτουργίας του Διοι¬ 
κητικού Συμβουλίου. 

• Η τήρηση και παρακολούθηση της ισχύουσας κάθε 
φορά νομοθεσίας, σχετικά με την υπηρεσιακή και συ- 
νταξιοδοτική κατάσταση του προσωπικού. 

• Ο χειρισμός όλων των θεμάτων που αναφέρονται 
στην πρόσληψη μόνιμου και εποχιακού προσωπικού για 
την κάλυψη των αναγκών του νομικού προσώπου. 

Επίσης θέματα σχετικά με αποσπάσεις, μετατάξεις, 
τοποθετήσεις, αξιολογήσεις, συντάξεις, άδειες, αποδο¬ 
χές κ.λπ. που αφορούν το προσωπικό με οποιοσδήποτε 
σχέση εργασίας. 

• Τήρηση και ενημέρωση των ατομικών φακέλων του 
προσωπικού με τη συγκέντρωση και καταγραφή των 
κάθε είδους μεταβολών της οικογενειακής, υπηρεσιακής 
και ατομικής κατάστασης (προσόντα, οικογενειακή κα¬ 
τάσταση, υπηρεσιακή εξέλιξη, απόδοση, αμοιβές, ποινές, 
άδειες, απουσίες κ.λπ.). 

• Μεριμνά για τη χορήγηση βεβαιώσεων πλην φορο¬ 
λογικών. 

• Μεριμνά για τη συνεχή ενημέρωση του πρωτοκόλλου 
της υπηρεσίας. 

• Μεριμνά για τη δακτυλογράφηση εγγράφων ή την 
αναπαραγωγή τους. 

• Μεριμνά για τη λειτουργία του Τηλεφωνικού Κέ¬ 
ντρου και λοιπών μέσων επικοινωνίας. 

• Μεριμνά για την καθαριότητα των γραφείων του 
νομικού προσώπου, καθώς και για την καθαριότητα και 
ευπρεπισμό των χώρων χερσαίας ζώνης και θαλάσσιας 
ζώνης αρμοδιότητας του νομικού προσώπου. 

• Μεριμνά για την έγκαιρη εξέταση από τις υπηρεσίες 
του νομικού προσώπου όλων των αιτημάτων, παραπό¬ 
νων, διαμαρτυριών κ.λπ. που υποβάλλονται από τους 
πολίτες, καθώς και την ενημέρωση αυτών σε θέματα 
που τους αφορούν. 

• Μεριμνά για την κάλυψη των μηχανογραφικών ανα¬ 
γκών του Ν.Π.Δ.Δ., τη λειτουργία, εκμετάλλευση και συ¬ 
ντήρηση του εξοπλισμού, καθώς και την υποστήριξη σε 
εξειδικευμένους τομείς της πληροφορικής. 

• Μεριμνά για την έγκαιρη συγκέντρωση στοιχείων 
και την παροχή στατιστικών πληροφοριών. 

• Χορηγεί αντίγραφα σύμφωνα με τα προβλεπόμενα 
από το Ν. 2690/1999, όπως ισχύει. 

• Εκτελεί ακόμη κάθε πρόσθετη εργασία που του ανα¬ 
τίθεται από τον Πρόεδρο ή το Δ.Σ. ή από διάταξη νόμου 
που δεν έχει προβλεφθεί παραπάνω και δεν ανήκει στην 
αρμοδιότητα άλλης οργανικής μονάδας. 

• Μεριμνά για την εκπόνηση μελετών και προγραμ¬ 
μάτων ανάπτυξης έργων υποδομής και ανωδομής των 
λιμενικών εγκαταστάσεων, καθώς και ηλεκτρομηχανο- 
λογικού εξοπλισμού. 

• Χειρίζεται θέματα που αφορούν χερσαίες ή εξομοι- 
ούμενες ζώνες λιμένων. 

• Μεριμνά για τη δημοπράτηση, παρακολούθηση, επί¬ 
βλεψη, παραλαβή, συντήρηση και επισκευή κάθε έργου 
σχετικού με τις λιμενικές εγκαταστάσεις αρμοδιότητας 
του Ν.Π.Δ.Δ. 

• Εκπονεί κανονισμούς χρήσης των έργων και των 
λιμενικών εγκαταστάσεων του νομικού προσώπου. 


• Μεριμνά για τη σύνταξη μελετών και τεχνικών προ¬ 
διαγραφών για την προμήθεια μηχανημάτων, πλωτών 
μέσων και παντός ηλεκτρομηχανολογικού εξοπλισμού. 

• Μεριμνά για την επισκευή και συντήρηση του ηλε- 
κτρομηχανολογικού εξοπλισμού, των εγκαταστάσεων, 
των μηχανημάτων και πλωτών μέσων, ώστε να είναι 
πάντα σε ετοιμότητα. 

• Τηρεί μητρώο έργων, ηλεκτρομηχανολογικού εξο¬ 
πλισμού, εγκαταστάσεων, μηχανημάτων κ.λπ. 

2. Λειτουργία Οικονομικών Υπηρεσιών: 

• Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες που ορίζουν οι σχετικές διατάξεις. 

• Παρακολουθεί την εξέλιξη του Προϋπολογισμού και 
εισηγείται τυχόν αναμόρφωσή του. 

• Συντάσσει τον ετήσιο Απολογισμό - Ισολογισμό του 
νομικού προσώπου. 

• Επιμελείται την εκκαθάριση και εντολή πληρωμών 
κάθε δαπάνης, αφού ελέγξει τη νομιμότητα και την πλη¬ 
ρότητα των δικαιολογητικών και διενεργεί κάθε είδους 
λογιστικές εγγραφές στα βιβλία. 

• Μεριμνά για την είσπραξη των εσόδων του νομικού 
προσώπου. 

• Παρακολουθεί την οικονομική κατάσταση του νομι¬ 
κού προσώπου και αποστέλλει ζητηθέντα στοιχεία στις 
αρμόδιες Υπηρεσίες. 

• Μεριμνά για την προμήθεια κάθε μηχανήματος, υλι¬ 
κού, εφοδίου ή άλλου περιουσιακού στοιχείου. 

• Τηρεί φάκελο για κάθε ακίνητο ιδιοκτησίας του 
νομικού προσώπου που περιέχει όλα τα στοιχεία που 
θεμελιώνουν τα επί του ακινήτου δικαιώματα. 

• Εισηγείται και διεκπεραιώνει τη διαδικασία για τη 
μίσθωση ή την εκμίσθωση ακινήτων. 

• Τηρεί βιβλία Εσόδων - Εξόδων, ημερολόγιο διαχεί¬ 
ρισης υλικού. 

• Συγκεντρώνει όλα τα αιτήματα που αναφέρονται 
σε προμήθειες και διεξάγει τις προβλεπόμενες από το 
νόμο διαδικασίες. 

• Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π.Δ.Δ. 

• Τηρεί βιβλίο παράδοσης και παραλαβής αχρήστου 
υλικού και μεριμνά για την εκποίηση ή καταστροφή 
αχρήστων υλικών, μετά από απόφαση των οικείων επι¬ 
τροπών. 

• Εκδίδει χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

• Συντάσσει και αποστέλλει στην Ταμειακή Υπηρεσία 
του Δήμου Πύλου-Νέστορος βεβαιωτικούς καταλόγους 
οφειλών και οφειλετών. 

ΚΕΦΑΛΑΙΟ Β: ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - 
ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΠΥΛΟΥ. 

Άρθρο 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο προϊστάμενος της διοικητικής ενότητας ευθύνε- 
ται έναντι του Προέδρου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας και ελέγχοντας τις 
επί μέρους δραστηριότητες. 

Ειδικότερα ο Προϊστάμενος: 

Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε 
να υλοποιούνται αποτελεσματικά οι κατά περίπτωση 
αποφάσεις ή εντολές. 

Μεριμνά για την κατάρτιση του Κανονισμού Λειτουργί¬ 
ας της διοικητικής ενότητας, εισηγείται μεταβολές των 
διατάξεών του και παρακολουθεί την κανονική εφαρ¬ 
μογή των εγκεκριμένων κανονισμών. 

Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας του και τη 
διανέμει στους αρμόδιους υπαλλήλους. 

Έχει το δικαίωμα τροποποίησης ή απόρριψης των 
υπηρεσιακών εισηγήσεων με ενυπόγραφη πάντοτε 
σημείωσή του στα σχετικά έγγραφα και παράλληλη 
υποχρέωση έγκαιρης και αιτιολογημένης ενημέρωσης 
του Προέδρου. 

Συνεργάζεται με άλλους φορείς εκτός νομικού προ¬ 
σώπου. 

Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. 

Ενημερώνει το προσωπικό και μεριμνά για την τήρη¬ 
ση των νομικών διατάξεων, την εφαρμογή καινοτομιών 
και την προσαρμογή της λειτουργίας της διοικητικής 
μονάδας στις εξελίξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητος 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

ΚΕΦΑΛΑΙΟ Γ: ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 

Το Δημοτικό Λιμενικό Ταμείο Πύλου στερείται μόνιμου 
προσωπικού. Σύμφωνα με τις διατάξεις του Ν. 4024/2012 
(ΦΕΚ 226/τ.Α/27-10-11) «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015» δεν μπορούν 
να προβλεφθούν στον παρόντα Ο.Ε.Υ. κενές οργανικές 
θέσεις ή θέσεις προϊσταμένων. 

Σε περίπτωση που προκύψει κάλυψη θέσης μόνιμου 
υπαλλήλου με μεταφορά θέσης θα τροποποιηθεί ανά¬ 
λογα η παρούσα παράγραφος για την ένταξή του. 

Άρθρο 7ο 

ΠΡΟΣΩΠΙΚΟ ΕΠΟΧΙΑΚΩΝ κ.λπ. ΑΝΑΓΚΩΝ 

Προβλέπονται δύο (2) θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν. 2503/1997, άρθρο 18 παρ. 12). 

Η πλήρωση των θέσεων αυτών θα γίνεται σύμφωνα 
με τις ισχύουσες κάθε φορά διατάξεις και εγκυκλίους - 
οδηγίες που αφορούν το προσωπικό αυτό. 

Αρθρο 8ο 

Η ταμειακή παρακολούθηση και εξυπηρέτηση του Δη¬ 
μοτικού Λιμενικού Ταμείου Πύλου θα γίνεται από την 
Ταμειακή Υπηρεσία του Δήμου Πύλου - Νέστορος. 

Αρθρο 9ο 

1. Η κατάταξη τυχόν προσωπικού στις αντίστοιχες 
κατηγορίες και κλάδους θα γίνεται με διαπιστωτική 
πράξη του Προέδρου του Νομικού προσώπου. 


2. Η κατανομή του προσωπικού που θα διοριστεί μελ¬ 
λοντικά στα γραφεία της διοικητικής μονάδας γίνεται 
με απόφαση του Προέδρου του Δ.Σ. λαμβάνοντας υπόψη 
τις λειτουργικές ανάγκες της μονάδας, τα προσόντα, 
την πείρα, τις ειδικές γνώσεις των υπαλλήλων και τις 
σχετικές εισηγήσεις του προϊστάμενου αυτής. 

Ακροτελεύτιο άρθρο - Κάλυψη δαπάνης 

Από την απόφαση αυτή δεν προκαλείται για το έτος 
2014 δαπάνη, καθώς δεν υπηρετεί στο Νομικό πρόσωπο 
κανένας μόνιμος υπάλληλος. 

Η μελλοντική επιβάρυνση του προϋπολογισμού του 
Δημοτικού Λιμενικού Ταμείου Πύλου δεν είναι δυνατόν 
να υπολογισθεί από την απόφαση αυτή δεδομένου ότι 
δεν υπηρετεί κανένας μόνιμος ή έκτακτος υπάλληλος, 
αλλά θα προβλεφθούν στους αντίστοιχους κωδικούς 
αριθμούς των αντίστοιχων προϋπολογισμών, πιστώσεις 
για τη μισθοδοσία εκτάκτων υπαλλήλων σε περίπτωση 
που προσληφθούν. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 17 Ιουλίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
Εσωτερικής Λειτουργίας 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. απόφ. 1569/2014 (3) 

Χορήγηση εξουσιοδότησης για την προμήθεια πετρε¬ 
λαιοειδών και τροφίμων για τις ανάγκες των Νοση¬ 
λευτικών Ιδρυμάτων και ΝΠΔΔ αρμοδιότητας της 
Περιφέρειας Αττικής. 

Η ΟΙΚΟΝΟΜΙΚΗ ΕΠΙΤΡΟΠΗ 
ΤΗΣ ΠΕΡΙΦΕΡΕΙΑΣ ΑΤΤΙΚΗΣ 
(Συνεδρίαση 32 η /04-07-2014, θέμα 5Τ) 

Έχοντας υπόψη: 

1. Τις διατάξεις του Ν. 2286/1995 «Προμήθειες του δη¬ 
μόσιου τομέα και ρυθμίσεις συναφών θεμάτων (Α' 19), 
Ενιαίου Κανονισμού Προμηθειών των Ο.Τ.Α. Υ.Α. 11389/93 
άρθρο 41-45.». 

2. Την υπ’ αριθμ. 2037/11-1-2007 εγκύκλιο 2 του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης. 

3. Τις διατάξεις του Ν. 3852/2010 (ΦΕΚ 37 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
τις διατάξεις του άρθρου 283 παρ. 2. 

4. Τις διατάξεις του Ν. 3469/2006 (ΦΕΚ 131/τ.Α'/ 
28-6-2006) «Εθνικό Τυπογραφείο, Εφημερίς της Κυβερ¬ 
νήσεως και λοιπές διατάξεις» και ειδικότερα τις διατά¬ 
ξεις των άρθρων 5 παρ. 2 εδαφ. θ' και 8 παρ. 1 εδαφ. η'. 

5. Το γεγονός ότι από τις ανωτέρω διατάξεις δεν 
προκύπτει δαπάνη, που θα βαρύνει τον προϋπολογισμό 
της Περιφέρειας Αττικής. 

6. Το Ν. 2503/1997 και συγκεκριμένα την περίπτωση 6 
του άρθρου 13 σύμφωνα με την οποία «για τις ανάγκες 
σε πετρελαιοειδή και τρόφιμα των νομικών προσώπων 
δημοσίου δικαίου και των ιδρυμάτων τους, οι διαδικα¬ 
σίες ανάδειξης προμηθευτών και θεώρησης τιμολογίων 
για την κανονικότητα της τιμής μόνο των πετρελαιο¬ 
ειδών, διενεργούνται από τις αρμόδιες υπηρεσίες των 

Νομαρχιακών Αυτοδιοικήσεων» ενώ με το Ν. 3852/2010 
(Πρόγραμμα Καλλικράτης) η παραπάνω αρμοδιότητα 
μεταφέρεται στις Περιφέρειες. 

7. Το άρθρο 21 του ΚΠΔ 118/2007 (Κανονισμός Προμη¬ 
θειών Δημοσίου) με το οποίο ορίζεται: 

«Το αρμόδιο για την αξιολόγηση των αποτελεσμά¬ 
των του διαγωνισμού όργανο, με αιτιολογημένη γνω¬ 
μοδότησή του, μπορεί να προτείνει:.γ. Χορήγηση 

εξουσιοδότησης στην ενδιαφερόμενη Υπηρεσία για να 
προβεί στην πραγματοποίηση της προμήθειας σε περι¬ 
πτώσεις που ο διαγωνισμός διενεργείται από κεντρική 
αναθέτουσα αρχή.». 

8. Το με αρ. 31/2014 Πρακτικό της Πενταμελούς Γνω- 
μοδοτικής Επιτροπής αξιολόγησης αποτελεσμάτων δι¬ 
αγωνισμών και των διαδικασιών διαπραγμάτευσης των 
Δ/νσεων Οικονομικών των Περιφερειακών Ενοτήτων 
Κεντρικού, Βόρειου, Νότιου, Δυτικού και της Διεύθυν¬ 
σης Οικονομικών της Περιφέρειας Αττικής με το οποίο 
γνωμοδοτεί για την χορήγηση εξουσιοδότησης σε όλα 
τα Νοσηλευτικά Ιδρύματα και τα Νομικά Πρόσωπα Δη¬ 
μοσίου Δικαίου (ΝΠΔΔ) και των ιδρυμάτων τους αρμοδι¬ 
ότητας της Περιφέρειας Αττικής που υφίστανται ή που 
πρόκειται να συσταθούν κατά το έτος 2015, προκειμένου 
να προβούν στις κατά νόμο διαδικασίες για την ανάδει¬ 
ξη προμηθευτών για την προμήθεια πετρελαιοειδών και 
τροφίμων, για το έτος 2015. 


9. Την αδυναμία της Περιφέρειας Αττικής να ανταπο- 
κριθεί στο εύρος των διαγωνισμών αυτών, τόσο λόγω 
έλλειψης προσωπικού όσο και υποδομών και ως εκ τού¬ 
του δεν είναι δυνατός ο προσδιορισμός της διενέργειας 
ή/και ολοκλήρωσης διαγωνισμών για την ανάδειξη προ¬ 
μηθευτών για την κάλυψη των αναγκών σε πετρελαιο¬ 
ειδή και τρόφιμα των Νοσηλευτικών Ιδρυμάτων και των 
Νομικών Προσώπων Δημοσίου Δικαίου (ΝΠΔΔ) και των 
ιδρυμάτων τους αρμοδιότητας της Περιφέρειας Αττικής. 

10. Το γεγονός ότι από τις ανωτέρω διατάξεις δεν 
προκύπτει δαπάνη, που θα βαρύνει τον Προϋπολογισμό 
της Περιφέρειας Αττικής, αποφασίζει: 

τη χορήγηση εξουσιοδότησης σε όλα τα Νοσηλευτικά 
Ιδρύματα και τα Νομικά Πρόσωπα Δημοσίου Δικαίου 
(ΝΠΔΔ) και των ιδρυμάτων τους αρμοδιότητας της Πε¬ 
ριφέρειας Αττικής που υφίστανται ή που πρόκειται να 
συσταθούν κατά το έτος 2015, προκειμένου να προβούν 
στις κατά νόμο διαδικασίες για την ανάδειξη προμηθευ¬ 
τών για την προμήθεια πετρελαιοειδών και τροφίμων, 
για το έτος 2015. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 
ΛΙΛΙΚΑ ΒΑΣΙΛΑΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-π)3ΪΙ: ννβόπΐ35ίβΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 Ο 8 13007 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































